
Par Rīcības plānu Latvijas Austrumu pierobežas ekonomiskajai izaugsmei un drošības stiprināšanai 2025.–2027. gadam
· 1. Apstiprināt Rīcības plānu Latvijas Austrumu pierobežas ekonomiskajai izaugsmei un drošības stiprināšanai 2025.–2027. gadam (turpmāk – rīcības plāns).
· 2. Noteikt Viedās administrācijas un reģionālās attīstības ministriju par atbildīgo institūciju rīcības plāna īstenošanā.
· 3. Par rīcības plāna īstenošanu atbildīgajām un līdzatbildīgajām institūcijām pasākumus 2025. gadā īstenot atbilstoši piešķirtajiem finanšu līdzekļiem. Jautājumu par papildu finansējuma piesaisti pasākumiem, kuru īstenošanai finansējums nav nodrošināts, par pasākumu īstenošanu atbildīgajām ministrijām risināt Eiropas Savienības fondu 2021.–2027. gadam vidusposma izvērtējuma procesā vai, ja nepieciešams, jautājumu par papildu valsts budžeta līdzekļiem plānā paredzēto pasākumu īstenošanai 2026. gadam un turpmākajiem gadiem skatīt Ministru kabinetā likumprojekta par valsts budžetu kārtējam gadam un vidēja termiņa budžeta ietvaru sagatavošanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem, ievērojot valsts budžeta finansiālās iespējas. Ja likumprojekta par valsts budžetu kārtējam gadam un vidēja termiņa budžeta ietvaru sagatavošanas procesā papildu valsts budžeta līdzekļi rīcības plānā paredzēto pasākumu īstenošanai netiek piešķirti vai tiek piešķirti daļēji, attiecīgajām par rīcības plāna pasākumu ieviešanu atbildīgajām institūcijām nodrošināt, ka tiek īstenoti tie rīcības plānā paredzētie pasākumi, kurus var nodrošināt atbilstoši piešķirtajiem valsts budžeta līdzekļiem.
· 4. Atbildīgajām ministrijām un citām institūcijām līdz 2028. gada 1. februārim iesniegt Viedās administrācijas un reģionālās attīstības ministrijā:
· 4.1. informāciju par rīcības plānā ietverto pasākumu izpildi;
· 4.2. priekšlikumus par jauniem pasākumiem.
· 5. Viedās administrācijas un reģionālās attīstības ministrijai informāciju par rīcības plānā ietverto pasākumu izpildi un priekšlikumus par jauniem pasākumiem ietvert Reģionālās politikas pamatnostādnēs 2028.–2034. gadam.
· 6. Lai panāktu, ka Eiropas Savienības daudzgadu budžetā pēc 2027. gada tiek paredzēts atbalsts Eiropas Savienības Austrumu pierobežas valstīm un reģioniem, kas robežojas ar Krieviju un Baltkrieviju, ar īpašu uzsvaru uz Eiropas Savienības Austrumu robežas sociālekonomiskās situācijas uzlabošanu gan pierobežā, gan Latvijā kopumā, tādējādi stiprinot Eiropas Savienības kopējo drošību, Viedās administrācijas un reģionālās attīstības ministrijai sadarbībā ar Finanšu ministriju turpināt diskusijas par atbalsta teritoriālo tvērumu, atbalsta sniegšanas mehānismu un turpināt koordināciju ar citām reģiona valstīm.

